Document ID: 32017D2307

Reference:
14.12.2017
DA
Den Europæiske Unions Tidende
L 331/1
RÅDETS AFGØRELSE (EU) 2017/2307
af 9. oktober 2017
om indgåelse af aftalen mellem Den Europæiske Union og Republikken Chile om handel med økologiske produkter
RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 6, andet afsnit, litra a), nr. v), og artikel 218, stk. 7,
under henvisning til forslag fra Europa-Kommissionen,
under henvisning til godkendelse fra Europa-Parlamentet (1), og
ud fra følgende betragtninger:
(1)
I overensstemmelse med Rådets afgørelse (EU) 2017/436 (2) blev aftalen mellem Den Europæiske Union og Republikken Chile om handel med økologiske produkter (»aftalen«) undertegnet den 27. april 2017, med forbehold af indgåelse af aftalen.
(2)
I aftalen anerkender Unionen og Republikken Chile ækvivalensen mellem deres respektive regler for økologisk produktion og kontrolsystemer med hensyn til økologiske produkter.
(3)
Aftalen har til formål at fremme handel med økologiske produkter og bidrage til udviklingen og udvidelsen af sektoren for økologi i Unionen og i Republikken Chile samt at opnå en høj grad af overholdelse af principperne for økologisk produktion, et højt garantiniveau for kontrolsystemerne og et højt niveau af integritet for økologiske produkter. Aftalen tager også sigte på at forbedre beskyttelsen af henholdsvis Unionens økomærke og Republikken Chiles økomærke samt at styrke reguleringssamarbejdet mellem parterne om spørgsmål vedrørende økologisk produktion.
(4)
Det blandede udvalg om økologiske produkter (»det blandede udvalg«), som er nedsat i henhold til artikel 8, stk. 1, i aftalen beskæftiger sig med visse aspekter af aftalens gennemførelse. Det blandede udvalg er navnlig bemyndiget til at ændre i listerne over produkter i bilag I og II til aftalen. Kommissionen bør bemyndiges til at repræsentere Unionen i det blandede udvalg.
(5)
Kommissionen bør gives beføjelse til på Unionens vegne at godkende ændringer af listerne over produkter i bilag I og II til aftalen på betingelse af, at den underretter medlemsstaternes repræsentanter om de ændringer, som den har til hensigt at godkende i det blandede udvalg, og forsyner medlemsstaternes repræsentanter med alle de relevante oplysninger, som har ført den til at konkludere, at ækvivalensen kan accepteres.
(6)
For at give Kommissionen mulighed for at reagere rettidigt i tilfælde af, at ækvivalensbetingelserne ikke længere er opfyldt, bør denne endvidere gives beføjelse til ensidigt at suspendere anerkendelsen af ækvivalens på den betingelse, at den først underretter medlemsstaternes repræsentanter herom.
(7)
I de tilfælde, hvor repræsentanterne for medlemsstater, der repræsenterer et blokerende mindretal, gør indsigelse mod den holdning, som Kommissionen forelægger, bør Kommissionen hverken kunne godkende ændringer af listerne over produkter i bilag I og II eller suspendere anerkendelsen af ækvivalens. I sådanne tilfælde bør Kommissionen fremlægge forslag til Rådets afgørelse på grundlag af artikel 218, stk. 9, i traktaten.
(8)
Aftalen bør godkendes —
VEDTAGET DENNE AFGØRELSE:
Artikel 1
1.   Aftalen mellem Den Europæiske Union og Republikken Chile om handel med økologiske produkter godkendes herved på Unionens vegne.
2.   Teksten til aftalen er knyttet til denne afgørelse.
Artikel 2
Formanden for Rådet foranstalter på Unionens vegne den notifikation, der er omhandlet i aftalens artikel 15, stk. 1 (3).
Artikel 3
Kommissionen repræsenterer Unionen i det blandede udvalg.
Artikel 4
Ændringer af listerne over produkter i bilag I og II til aftalen, der foretages i overensstemmelse med aftalens artikel 8, stk. 3, litra b), godkendes af Kommissionen på vegne af Unionen.
Inden Kommissionen godkender sådanne ændringer, underretter den medlemsstaternes repræsentanter om den holdning, som Unionen forventes at indtage, i form af et oplysningsskema, hvori resultaterne af den ækvivalensvurdering, som er udført med hensyn til den nye eller ajourførte liste over produkter i bilag I eller II, fremgår, herunder:
a)
listen over de berørte produkter sammen med en angivelse af de mængder, der forventes eksporteret til Unionen
b)
de regler for produktion, der gælder for de berørte produkter i Republikken Chile med angivelse af, hvordan eventuelle væsentlige forskelle fra de relevante EU-bestemmelser er blevet afhjulpet
c)
hvis det er relevant, de nye eller ajourførte kontrolsystemer, der anvendes på de berørte produkter med angivelse af, hvordan eventuelle væsentlige forskelle fra de relevante EU-bestemmelser er blevet afhjulpet
d)
enhver anden oplysning, som Kommissionen finder relevant.
Såfremt et antal af medlemsstaternes repræsentanter, der repræsenterer et blokerende mindretal, i henhold til artikel 238, stk. 3, litra a), andet afsnit, i traktaten, gør indsigelse, fremsætter Kommissionen et forslag i overensstemmelse med artikel 218, stk. 9, i traktaten.
Artikel 5
Alle afgørelser fra Unionen side om i overensstemmelse med aftalens artikel 3, stk. 4 og 5, ensidigt at suspendere anerkendelsen af ækvivalens af de love og bestemmelser, der er opført i bilag IV til aftalen, herunder de ajourførte og konsoliderede udgaver af disse love og bestemmelser, som omhandlet i bilag V til aftalen, træffes af Kommissionen.
Inden Kommissionen træffer en sådan afgørelse, oplyser den medlemsstaternes repræsentanter herom efter den i denne afgørelses artikel 4 fastsatte procedure.
Artikel 6
Denne afgørelse træder i kraft den 1. januar 2018.
Udfærdiget i Luxembourg, den 9. oktober 2017.
På Rådets vegne
S. KIISLER
Formand
(1)  Afgørelse af 14.9.2017 (endnu ikke offentliggjort i EUT).
(2)  Rådets afgørelse (EU) 2017/436 af 6. marts 2017 om undertegnelse på Den Europæiske Unions vegne af aftalen mellem Den Europæiske Union og Republikken Chile om handel med økologiske produkter (EUT L 67 af 14.3.2017, s. 33).
(3)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.

Summary:
Aftale mellem EU og Chile om handel med økologiske produkter
Aftale mellem EU og Chile om handel med økologiske produkter
 
RESUMÉ AF:
Afgørelse (EU) 2017/436 — om undertegnelse af aftalen mellem EU og Chile om handel med økologiske produkter
Afgørelse (EU) 2017/2307 — om indgåelse af aftalen mellem EU og Chile om handel med økologiske produkter
Aftale mellem EU og Chile om handel med økologiske produkter
HVAD ER FORMÅLET MED AFTALEN OG AFGØRELSERNE?
Formålet med aftalen er at fremme handel med økologisk producerede landbrugsprodukter og fødevarer mellem EU og Chile og stimulere EU’s sektor for økologiske varer. Den opstiller et system med samarbejde, udveksling af information og tvistbilæggelse inden for handel med økologiske varer. Økologiske fødevarer, der er produceret i EU, og som er dækket af aftalen, kan markedsføres i Chile uden yderligere kontroller. Det samme gælder visse økologiske produkter fra Chile i EU. Afgørelse (EU) 2017/436 markerer undertegnelsen, og afgørelse (EU) 2017/2307 godkender aftalen på vegne af EU.
HOVEDPUNKTER
ÆkvivalensFor økologisk produktion og de tilhørende kontrolsystemer anerkender EU og Chile ækvivalens (evnen til at nå de samme mål) for hinandens love og bestemmelser samt for kontrol- og attesteringssystemer. De berørte produkter er angivet i bilagene til aftalen. Aftalen dækker EU-produkter såsom:uforarbejdede planteprodukterlevende dyruforarbejdede animalske produkter (herunder honning)akvakulturprodukter og tangforarbejdede landbrugsprodukter til foder eller konsum (herunder vin)vegetativt formeringsmateriale* ogfrø til dyrkning. Alle ændringer til listerne over produkter, der er omfattet af aftalen, godkendes af Europa-Kommissionen på vegne af EU efter høring af Chile og EU-landene.Import og eksport
Hver part accepterer produkter, der er opført i bilagene, fra den anden part under følgende betingelser:Import til EU skal være i overensstemmelse med Chiles love og bestemmelser, som opført i bilag IV, og ledsaget af en kontrolattest i henhold til forordning (EF) nr. 1235/2008, en gennemførelsesretsakt vedrørende ordninger for import af økologiske produkter fra »tredjelande« (ikke-EU-lande). Import til Chile skal være i overensstemmelse med EU’s love og bestemmelser, som opført i bilag III, og ledsaget af et inspektionscertifikat, som er udstedt af en myndighed i EU eller Chile i henhold til bestemmelserne fra Chiles nationale direktorat for landbrug og husdyr.MærkningProdukterne skal opfylde de krav til mærkning, der er fastsat af den importerende part, og kan mærkes med EU’s økomærke, det chilenske økomærke eller begge. De nuværende økomærker, som EU og Chile bruger til deres produkter, beskyttes også. Parterne forpligter sig til ikke at misbruge mærkningsangivelser, herunder afledninger som f.eks. »bio-« og »øko-«.Oplysninger, rapportering og forvaltningParterne udveksler årlige rapporter om anvendelse af aftalen, herunder:oplysninger om arten og mængden af økologiske produkter, der eksporteres i henhold til aftalenden kompetente myndigheds overvågnings- og tilsynsaktiviteter, de opnåede resultater og de korrigerende foranstaltninger, der er gennemført. Med mindst tre måneders varsel gennemfører embedsmænd eller eksperter fra den anden part peerevalueringer for at kontrollere, at den kontrol, der kræves i henhold til denne aftale, foretages. Et blandet udvalg for økologiske produkter bestående af repræsentanter for parterne (dvs. Chile og EU) har blandt andet følgende ansvarsområder:forvaltning af aftalenundersøgelse af anmodninger om at ajourføre eller udvide listen over produkter, der er omfattet af aftalenstyrke samarbejdet om lovgivning, bestemmelser, standarder og procedurer for overensstemmelsesvurdering for at øge konvergensbilæggelse af tvister mellem parterne vedrørende fortolkning eller anvendelse af aftalen.
IKRAFTTRÆDELSESDATO
Aftalen trådte i kraft den 1. januar 2018.
BAGGRUND
For yderligere oplysninger henvises til:Handel med økologiske varer (Europa-Kommissionen).
VIGTIGE BEGREBER
Formeringsmateriale: plantedele og alt andet plantemateriale, herunder grundstammer, som er bestemt til dyrkning, formering og produktion af grøntsager. Eksempler på disse omfatter løg, rhizomer osv.
HOVEDDOKUMENTER
Rådets afgørelse (EU) 2017/436 af 6. marts 2017 om undertegnelse på Den Europæiske Unions vegne af aftalen mellem Den Europæiske Union og Republikken Chile om handel med økologiske produkter (EUT L 67 af 14.3.2017, s. 33).
Rådets afgørelse (EU) 2017/2307 af 9. oktober 2017 om indgåelse af aftalen mellem Den Europæiske Union og Republikken Chile om handel med økologiske produkter (EUT L 331 af 14.12.2017, s. 1-3).
Aftale mellem Den Europæiske Union og Republikken Chile om handel med økologiske produkter (EUT L 331 af 14.12.2017, s. 4-18).
TILHØRENDE DOKUMENTER
Kommissionens forordning (EF) nr. 1235/2008 af 8. december 2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande (EUT L 334 af 12.12.2008, s. 25-52).
Efterfølgende ændringer af forordning (EF) nr. 1235/2008 er blevet indarbejdet i grundteksten. Denne konsoliderede udgave har ingen retsvirkning.
Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (EUT L 189 af 20.7.2007, s. 1-23).
Se den konsoliderede udgave.
seneste ajourføring 24.06.2020